న్యూఢిల్లీ/చెన్నై, జనవరి 20 (ఆంధ్రజ్యోతి): తమిళ సంప్రదాయ క్రీడ జల్లికట్టు నిర్వహణకు అవకాశమివ్వాలంటూ నాలుగు రోజులుగా తమిళనాట పెల్లుబుకుతున్న నిరసనలను ఉపశమింపజేసేందుకు రాష్ట్రప్రభుత్వం రూపొందించిన ఆర్డినెన్సు ముసాయిదాను కేంద్ర ప్రభుత్వం శుక్రవారం రాత్రి ఆమోదించింది.తిరిగి రాష్ట్రప్రభుత్వానికి పంపింది. ప్రధాని మోదీ, కేంద్ర హోం, న్యాయ, పర్యావరణ మంత్రులు రాజ్నాథ్సింగ్, రవిశంకర్ ప్రసాద్, అనిల్ మాధవ్ దవేలతో ముఖ్యమంత్రి పన్నీర్ సెల్వం, అన్నాడీఎంకే, బీజేపీ నేతలు ఢిల్లీలో జరిపిన చర్చలు ఫలించాయి. న్యాయపరమైన అడ్డంకులు ఎదురుకాకుండా కేంద్రం శాశ్వత పరిష్కారం దిశగా అడుగులు వేసింది. తమిళ ప్రజలు జల్లికట్టు క్రీడపై భావోద్వేగంతో ఉన్నారని, కేంద్ర, రాష్ట్ర ప్రభుత్వాలు ఈ సమస్య పరిష్కారం దిశగా సంప్రదింపులు జరుపుతున్నాయని, దీనిపై వెలువరించాల్సిన తీర్పును వాయిదావేయాలని అటార్నీ జనరల్ ముకుల్ రోహత్గీ సుప్రీంకోర్టును శుక్రవారం అభ్యర్థించారు. వారంపాటు తన తీర్పు వాయిదాకు జస్టిస్ దీపక్ మిశ్రా, జస్టిస్ ఆర్.భానుమతిలతో కూడిన ధర్మాసనం ఇందుకు అంగీకరించింది. ఇంకోవైపు.. గురువారం ప్రధానిని కలిసిన సెల్వం శుక్రవారం ఉదయం న్యాయ నిపుణులతో, కేంద్రమంత్రులతో చర్చలు జరిపారు. అనంతరం ఢిల్లీలో, చెన్నై విమానాశ్రయంలో మీడియాతో మాట్లాడారు. కేంద్రం గతం లో పశువులపై క్రూరత్వ నిరోధక చట్టానికి రాష్ట్రప్రభుత్వం సవరణ చేస్తుందని, తద్వారా జల్లికట్టుకు మార్గం సుగమం చేస్తుందని తెలిపారు. ముసాయిదా ఆర్డినెన్సును సిద్ధంచేసి కేంద్ర హోంశాఖకు పంపామని, అది అంగీకరించగానే.. రాష్ట్రపతి ఆమోదానికి పంపుతుందన్నారు .మరోవైపు, జల్లికట్టుకు మద్దతుగా, పెటాకు వ్యతిరేకంగా తమిళనాడు వ్యాప్తంగా డీఎంకే శుక్రవారం రైల్రోకో నిర్వహించింది. 5 వేల మంది కార్యకర్తలను పోలీసులు అరెస్టు చేశారు. శనివారం నిరాహారదీక్ష చేపట్టనున్నట్లు స్టాలిన ప్రకటించారు. కాగా, జల్లికట్టుపై నిషేధాన్ని ఎత్తివేసేందుకు తమిళనాడు రూపొందించిన ముసాయిదా ఆర్డినెన్సులో కేంద్ర పర్యావరణ, న్యాయశాఖలు కొన్ని మార్పులు సూచించి హోంశాఖకు పంపించాయి. రాత్రికి దానిని ఆమోదించి తమిళనాడు సర్కారుకు పంపినట్లు హోంశాఖ ప్రతినిధి తెలిపారు.
newdhilly/chennai, janavari 20 (aandhrajyoti): tamila sampradaaya kreeda jallikattu nirvahanaku avakaasamivvaalantuu naalugu rojulugaa tamilanaata pellubukutunna nirasanalanu upasamimpajesenduku rashtraprabhutvam roopondinchina ardinensu musaayidaanu kendra prabhutvam sukravaaram raatri aamodinchindi.tirigi raashtraprabhutvaanika pampindi. pradhaani modii, kendra homem, nyaaya, paryaavarana mantrulu rajnathsing, ravisankar prasad, anil madhav davelatho mukhyamantri pannir selvam, annadienke, bgfa nethalu dhilleelo jaripina charchalu phalinchaayi. nyaayaparamaina addankulu edurukakunda kendram saashwata parishkaaram disagaa adugulu vesindi. tamila prajalu jallikattu kreedapai bhavodvegamto unnaarani, kendra, rashtra prabhutvaalu ee samasya parishkaaram disagaa sampradimpulu jaruputunnaayani, deenipai veluvarinchaalsina teerpunu vaayidaaveyaalani atarni janaral mukul rohatgi supreenkortunu sukravaaram abhyardhinchaaru. vaarampaatu tana teerpu vaayidaaku justis deepak mishra, justis ar.bhaanumatilatoe kuudina dharmasana induku angeekarinchindi. inkovaipu.. guruvaram pradhaanini kalisina selvam sukravaaram udayam nyaaya nipunulatho, kendramantrulato charchalu jariparu. anantaram dhilleelo, chennai vimaanaasrayamlo meediatho matladaru. kendram gatam loo pasuvulapai krooratva nirodhaka chattaniki rashtraprabhutvam savarana chestundani, tadwara jallikattuku maargam sugamam chestundani telipaaru. musaida aardinensunu siddhanchesi kendra homsakhaku pampamani, adhi angeekarinchagaane.. rashtrapati aamodaaniki pamputundannaaru .marovaipu, jallikattuku maddatugaa, petaaku vyatirekamgaa tamilanadu vyaaptamgaa dmca sukravaaram railroko nirvahinchindi. 5 vela mandi kaaryakartalanu poliisulu arestu chesaru. sanivaaram niraharadiksha chepattanunnatlu stalina prakatinchaaru. kaga, jallikattupai nishedhaanni ettivesenduku tamilanadu roopondinchina musaida aardinensulo kendra paryaavarana, nyaayasaakhalu konni maarpulu suuchimchi homsakhaku pampinchaayi. raatriki daanini aamodinchi tamilanadu sarkaaruku pampinatlu homsakha pratinidhi telipaaru.